Katso minä teen uutta; -
nyt se taimelle puhkeaa, -
ettekö sitä huomaa?
Hei! Olen Kari Valkonen, evankelista ja raamatunopettaja.
Olet tervetullut kanssani löytöretkelle Jesajan kirjaan!
Tämä ensimmäinen ohjelmajakso on otsikoitu nimellä -
Te saatte syödä maan hyvyyttä.
Tätä maan hyvyyttä tahdon tarjota sinullekin.
Mitä se on? Se selviää tämän ohjelmajakson aikana.
Haluan avata eteesi koko Jesajan kirjan -
keskittyen sen ydinsanomaan.
Emme käy Jesajan kirjaa tarkkaan luku luvulta, jae jakeelta, -
vaan poimimme ydinkohtia rohkaisuksi uskon elämällemme.
Tässä ohjelmajaksossa luomme yleissilmäyksen Jesajan kirjaan -
ja tutustumme tarkemmin sen lukuihin 1-12.
Jesajan kirja on yksi keskeisimmistä -
Raamatun profeetallisista kirjoista.
Tässä on hyvä ottaa esille apostoli Pietarin sana -
2. Piet. 1:19: -
"Siksi me voimme entistä lujemmin luottaa profeetalliseen sanaan."
Meidän ajassamme todella tarvitaan nyt profeetallista sanaa.
Mitä on profeetallinen sana?
Sana 'profeetta' tulee kreikan kielen sanoista 'profeemi' -
ja 'profeteuoo' eli 'ennustaa' ja 'nähdä ennalta'.
Mutta Raamatun profeettojen tehtävä oli -
paljon muutakin kuin ennustaminen.
Raamatun profeettojen tehtävä oli julistaa Jumalan tahtoa.
Tuossa tehtävässään he käyttivät -
mm. menneisyyden varoittavia esimerkkejä.
He puuttuivat oman aikansa ilmiöihin -
sekä ennustivat tulevaisuudessa tapahtuvia Jumalan tekoja.
Jesajan kohdalla näkyy, -
kuinka hän oli keskeinen Jumalan tahdon opettaja.
Hänen tärkeä tehtävänsä oli siis opettaa kansaa.
Jesajalle tulleiden ilmoitusten kautta avautuu -
koko Jumalan pelastussuunnitelma.
Mekin rakennumme Jesajan kirjaa lukemalla.
Jesajan kirjan merkittävyydestä kertoo se, -
että se on yksi eniten viitattuja VT:n kirjoja UT:ssa.
Siitä on 80 suoraa lainausta -
ja siihen on kaikkiaan lähes 300 viittausta.
Sekä Jeesus että Paavali siteeraavat Jesajaa.
Samoin evankeliumin kirjoittajat itse.
Jos esim. tarkastelemme evankeliumia Matteuksen mukaan, -
luvusta 3 löydämme ilmaisun: "Juuri häntä tarkoittaa -
profeetta Jesajan sana: - Ääni huutaa autiomaassa."
Luvussa 4: "...kansa, joka asui pimeydessä, näki suuren valon."
Suora lainaus Jesajan kirjan 8. luvusta.
Siihen viitataan myös Raamatun apokryfikirjoissa (mm. Siirak) -
ja paljon Raamatun ulkopuolella (mm. historioitsija Josefus).
Tämä kaikki kertoo Jesajan kirjan aitoudesta.
Jesaja on todella elänyt henkilö, joka on kirjoittanut tämän kirjan.
Viittaahan Jeesuskin häneen nimenomaan henkilönä.
Yksi merkittävimmistä aikamme Raamatun arkeologisista löydöistä -
Qumranin löydöt todistavat myös Jesajan kirjan sisällöstä.
Qumranin löytöjen yhteydessä löydettiin -
kokonainen Jesajan kirjan kirjakäärö.
Siis kokonainen, yhtenäinen kirjakäärö, joka kertoo, -
että oli siis yksi Jesaja, joka kirjoitti tuon koko kirjan.
Se oli ajoitettavissa vuoteen n. 100 eKr.
Se kertoo, että se on todellakin profeetallinen kirja -
kertoessaan Messias-ennustuksia.
Näin mielenkiintoiseen kirjaan saamme tutustua.
Myös Jesajan kirjan rakenne on mielenkiintoinen.
Se on oikeasti kuin Raamattu pienoiskoossa.
Se sisältää käytännössä koko pelastushistorian.
Myös sen rakenne myötäilee Raamatun rakennetta.
Vaikka Raamatun luku- ja jaejako onkin vasta keskiajan tuotosta, -
on mielenkiintoista havaita seuraavia seikkoja.
Jesajan kirjassa on 66 lukua. Raamatussa on 66 kirjaa.
Jesajan kirja on jaettavissa 2 osioon sisältönsä puolesta.
Ensimmäinen osio sisältää 39 lukua.
Raamatun ensimmäinen osio eli VT sisältää 39 kirjaa.
Jesajan kirjan toinen osio sisältää 27 lukua.
Uusi testamentti sisältää 27 kirjaa.
Jesajan kirjan alussa on huomattavasti Messias-ennustuksia.
Niin myös Raamatun alussa on huomattavasti Messias-ennustuksia.
Jesajan kirjan 2. osa alkaa kuvauk- sella huutavan äänestä erämaassa.
Raamatunkin 2. osa eli UT alkaa -
kuvauksella huutavan äänestä erämaassa.
Jesajan kirja päättyy näkyyn uudesta maasta.
Niin koko Raamattu päättyy näkyyn uudesta maasta.
Jesajan kirjan profeetallisuus on moniulotteista.
Jesaja profetoi Juudan kansan lähitulevaisuudesta, -
mutta hän profetoi pidemmällekin eli Messiaan tulosta.
Hän profetoi vielä pidemmälle eli aina lopunajan tapahtumiin saakka.
Aivan kuin katselisimme kaukaista vuorijonoa -
ja siellä on edustettuna monta profeetallista tasoa.
Profeetta Jesajan opetuksia pitää osata tulkita oikein, -
sillä hän ei aina tee eroa lähiajan tapahtumiin -
ja kaukaisiin tapahtumiin nähden. On hyvä muistaa, -
että ennustuksissa usea peräkkäinen toteutuminen on mahdollista.
Esim. valitun kansan paluu maahansa -
ensin Babylonian pakkosiirtolaisuudesta.
Sitten, kuten meidän sukupolvemme aikana on näkynyt, -
Israelin valtion muodostuminen ja juutalaisen kansan paluu sinne.
Jatkuvasti sitä tapahtuu meidänkin päivinämme.
Jesajan kirjan sisällöstä voisi ydinkohtina luonnehtia, -
että siellä on kristinuskon keskeinen sisältö.
On lukuisia Messias-ennustuksia, varoitusta synnistä -
ja sen seurauksista, sanoma syntien anteeksiannosta, sovituksesta -
ja pelastuksesta kaikille kansoille, -
mikä Jesajan aikana oli harvinainen sanoma.
On kehotus Jumalan käskyjen pitämiseen ja uskon kilvoitukseen,-
todistus Jumalan suuruudesta, kaikkivaltiudesta, pyhyydestä -
ja armahtavaisuudesta. Kerrotaan Israelin kansan merkityksestä, -
Messiaan syntymisestä sen keskuuteen -
ja Jeesuksen paluusta kansansa keskuuteen.
Jesajan kirja alkaa näin: "Jesajan, Amosin pojan näyt -
Juudasta ja Jerusalemista. Nämä hän näki Juudan kuninkaiden -
Ussian, Jotamin, Ahasin sekä Hiskian aikana."
Näin Jesajan kirja paikallistuu selkeästi.
Jesaja profetoi Juudassa ja näiden kuninkaiden aikana -
eli vuosina 740-680 eKr.
Tuona aikana oli myrskyisää.
Assyria valloitti pohjoisen valtion Israelin, -
hävitti osan sen väestöstä, vei loput pakkosiirtolaisuuteen.
Elettiin todella levottomia aikoja, uhkakuvien aikoja.
Niinhän mekin elämme nyt levottomia aikoja.
Jesaja puhuu suoraan sydämiimme ja paljon rohkaisun sanaa.
Mutta miten Jesajan kirjan alkuosa jatkuu?
"Kuule, taivas, kuuntele, maa! Herra puhuu: - Minä kasvatin lapsia, -
saatoin heidät täyteen mittaan, mutta uhmaten he ovat nousseet -
minua vastaan. Härkä tuntee omis- tajansa ja aasi isäntänsä seimen, -
mutta Israel ei tunne, minun kansani ei tajua.
Voi syntistä kansaa, [...] He ovat luopuneet Herrasta, -
he ovat halveksineet Israelin pyhää ja kääntäneet hänelle selkänsä.
Mihin teitä vielä on lyötävä, kun yhä vain uhmaatte?
Koko pää on haavoilla, koko sydän sairas."
Vahvaa puhetta. Todella vahvaa puhetta.
Mutta eikö ole näin? Kun menemme lääkäriin, -
me tarvitsemme oikean diagnoosin.
Me tarvitsemme totuudellisen puheen tilastamme.
Sitten löytyvät oikeat lääkkeet.
Jesaja toimii oikean lääkärin tavoin Herransa palveluksessa.
Hän kertoo meidän sokeudestamme.
Luotu on sokeudessaan noussut Luojaansa vastaan.
Ihminen on rikkonut itsensä, jatkaa silti uhmaansa -
ja rikkoo itseään yhä enemmän.
Koko pää on haavoilla, koko sydän on sairas.
Niin oli Jesajan aikana. Niin on meidänkin aikanamme.
Ja puhe jatkuu: "Kuulkaa Herran sana, te Sodoman johtajat, -
kuuntele Jumalamme puhetta, sinä Gomorran kansa.
- Mitä minä kostun teidän ainaisista uhreistanne, sanoo Herra.
...ei minua miellytä vuohien, ei mullien eikä karitsojen veri.
...minä en siedä teidän pyhiä juhlijanne ja pahoja tekojanne."
"Vaikka te levitätte kätenne rukoukseen, minä peitän silmäni, -
en tahdo teitä nähdä."
Jesajan puhe viiltää Juudan kansan sydämeen.
Juudan kansa toki tiesi elävänsä syntistä elämää, -
mutta he ajattelivat, että heillä oli sentään yksi asia kohdallaan -
eli jumalanpalvelusmenot, mutta Jesaja viiltää juuri niihin.
Jesaja varoittaa uskonnollisuudesta, jossa sydän ei ole mukana.
Jesaja varoittaa Sodoman ja Gomorran synnistä, -
himojen ohjaamasta elämästä.
Jesaja kertoo oikean diagnoosin.
Suostuuko kansa oikeaan lääkkeeseen?
Ja Jesaja jatkaa puhettaan: "Peseytykää, puhdistautukaa, -
tehkää loppu pahoista töistänne, ne ovat aina silmissäni.
Lakatkaa tekemästä pahaa. Opetelkaa tekemään hyvää, -
tavoitelkaa oikeudenmukaisuutta, puolustakaa sorrettua, -
hankkikaa orvolle oikeus, ajakaa lesken asiaa.
- Tulkaa, selvittäkäämme, miten asia on, sanoo Herra.
- Vaikka teidän syntinne ovat verenpunaiset, -
ne tulevat valkeiksi kuin lumi. Vaikka ne ovat purppuranpunaiset, -
ne tulevat valkeiksi kuin puhdas villa."
Ihmeellinen evankeliumin sana, sana anteeksiannosta.
Ensin on kehotus tehdä parannus, kääntyä Jumalan puoleen.
Ja tässä kerrotaan, miten tulee kääntyä: -
peseytyä, puhdistautua, lakata tekemästä pahaa.
Opetella tekemään hyvää.
Ja sitten on se armon sana, -
lupaus todellisesta syntien anteeksiannosta, -
pesusta, todellisesta sydämen puhdistuksesta.
Siihen liittyy nyt valtava lupaus, josta tulee tämän jakson otsikko.
"Jos te taivutatte mielenne kuulemaan minua, -
te saatte syödä maan hyvyyttä"
Mutta tässä on se sana 'jos'.
Pitää taivuttaa mielensä kuulemaan Herran sanaa, -
suostua, nöyrtyä.
Suostua siihen diagnoosiin, jonka Herra tekee.
Sitten tulee oikea lääke, anteeksianto, -
jota seuraa parantuminen. Saamme syödä maan hyvyyttä, -
nauttia siitä, mitä Jumala rakkaudessaan antaa meille.
Tämä sana on vakava kehotuksen sana, -
koska siihen liittyy varoitus: "mutta jos te kovetatte mielenne -
ja torjutte minut, miekka syö teidät. Herran suu on puhunut."
Jumala siis uhkasi Juudan kansaa.
Jos kansa ei käänny Jumalansa puoleen koko sydämestään, -
sille käy, kuin pohjoiselle Israelille kävi, kun Assyria valloitti sen.
Mutta tässä on se lupaus eli tämä puhe vielä jatkuu: -
"Minä tartun sinuun jälleen, minä puhdistan sinut -
niin kuin hopea puhdistetaan, kuin lipeällä minä irrotan sinusta -
kaiken kuonan."
Tämä on se todellinen anteeksi- annon sana.
Tässä on viittaus itse asiassa jo Jeesuksen työhön, -
siihen lupaukseen, minkä löydämme -
1. Johanneksen kirjeen 1. luvusta, jakeesta 9.
"Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä."
Siis todellakin puhdistaa.
Emme voi puhdistaa itse itseämme lupauksillamme ja teoillamme.
Tarvitsemme Jumalan anteeksiannon, sen anteeksiannon, -
joka on Jeesuksen sovitustyössä ja sovintoveressä.
Nyt meiltä kysytään, tahdommeko sen. Suostummeko siihen?
Koen näin, ettei tässä voi edes jatkaa Jesajan kirjan lukemista, -
ennen kuin rukoilemme.
Ystävä hyvä, voit yhtyä rukoukseen, jos niin sydämessäsi haluat.
Tunnustakaamme syntimme Jumalan edessä.
Herra Jeesus Kristus, Jumalan Poika ja Vapahtaja, -
anna minulle anteeksi kaikki minun syntini.
Juuri ne synnit, jotka minua riivaavat eniten, kiusaavat synnit.
Herra, puhdista minut. Puhdista sydämeni kokonaan.
Anna kaikki pahat tekoni, ajatukseni anteeksi.
Jeesuksen nimessä niitä pyydän. Aamen.
Jeesuksen Kristuksen palvelijana julistan -
jokaiselle katuvalle syntiselle, johon joukkoon itsenikin luen, -
Jeesuksen nimessä ja veressä: kaikki syntisi on anteeksiannettu.
Jeesuksen nimessä olet vapaa. Aamen.
Kiitos sinulle ystävä, joka sydämessäsi liityit rukoukseen, -
sillä nyt eteemme avautuu taivaan ovi.
Jatkamme Jesajan kirjan lukemista. Millaista puhetta sieltä kuulemme?
Rohkaisupuhetta. Lupauksen puhetta.
"Tulee vielä aika, jolloin Herran pyhäkön vuori seisoo lujana.
Ylimpänä vuorista se kohoaa, korkeimpana kukkuloista, -
ja kansat virtaavat sinne." "-Tulkaa, nouskaamme Herran vuorelle, -
nouskaamme Jaakobin Jumalan pyhäkköön!
Hän opastaa meitä tiellään, ja me, me tahdomme kulkea -
hänen polkujaan, sillä Siionista tulee Herran sana -
ja Jerusalemista kaikuu Jumalan puhe."
Nyt sydämemme on avoin Jumalan sanalle -
ja Jumala saa ravita meitä.
Jesaja katselee tässä uskon silmin tulevan Messiaan aikaa.
On kiintoisaa, että Johanneksen evankeliumissa -
luvussa 12, jakeessa 41 hän sanoo: -
"Näin Jesaja sanoi, koska oli nähnyt Kristuksen kirkkauden; -
juuri Kristusta hän sanoillaan tarkoitti."
Jesaja on Vanhan testamentin evankelista.
Ja meitä nyt ohjataan valossa vaellukseen.
Jesajan kirjan luku 2, jae 5: -
"Jaakobin lapset, tulkaa, vaeltakaamme Herran valossa!"
'Jaakobin lapset' viittaa Israeliin. Ymmärrämme, -
että on kyse koko Herran seurakunnasta.
Meitäkin kutsutaan vaeltamaan Herran valossa.
Mitä valossa vaeltaminen on? Se on vaeltamista totuudessa.
Jumalan sanan totuudessa ja varjeluksessa. Ne liittyvät yhteen.
Kun sydämemme suuntautuu Jumalan sanan mukaan, -
me olemme Hänen varjeluksessaan. Ne liittyvät yhteen.
Jesajan kirja jatkuu. Luen luvusta 4: -
"Sinä päivänä Herra antaa versonsa maasta kauniina ja ylväänä."
"Ja Siionin jäljelle jääneitä ja Jerusalemissa jäljellä olevia -
kutsutaan pyhiksi - kaikkia, jotka on kirjoitettu elävien kirjaan -
Jerusalemissa."
Tässä kerrotaan tulevista ajoista, messiaanisesta ajasta.
'Verso' viittaa Messiaan aikaan. Katsomme tulevaisuuteen.
Viittaus pyhiin tarkoittaa Jumalan kansaa.
Jerusalem on uusi Jerusalem, Jumalan sija maan päällä.
Siellä ovat kaikki ne, joiden nimi on elämän kirjassa.
Onhan sinun nimesi jo elämän kirjassa?
Saahan Jeesus hallita sinun sydäntäsi?
Jesajan kertomus jatkuu: -
"...hän nostaa Siionin vuoren ylle ja sinne kokoontuneiden ylle -
päiväksi pilven ja yöksi savupatsaan ja tulen loimun.
Ja Herran kirkkaus on oleva kattona kaiken yllä.
Se on oleva kuin maja, joka varjelee päivän helteeltä -
ja suojaa sateen ryöppyjä vastaan." Kaunista Raamatun kieltä siitä, -
kuinka Jumala varjelee omaansa.
Jumalassa on turva.
Tämä sana meidän on hyvä löytää Jesajan kirjasta.
Sitä sanaa siellä riittää. Katsele Jumalan kirkkautta.
Kuuntele Hänen lupauksiaan. Anna sisimpäsi löytää lepo ja rauha.
Jesajan kirjan luvut 7-12 ovat nimeltään Immanuelin kirja.
Ne sisältävät joukon tunnetuimpia Messias-ennustuksia -
ja erityiskuvausta Jumalan kaikkivallasta kaikkien kansojen yli -
sekä lupauksen Israelin kansan paluusta omaan maahansa.
Nuo luvut ovat oiva esimerkki siitä, -
kuinka Jumala puhuu ahdistuksen keskellä ja mikä on puheen ydin, -
mikä on todellinen pelastussanoma.
Luvusta 7, jakeesta 14 luemme: -
"Sen tähden Herra antaa itse teille merkin:
neitsyt tulee raskaaksi ja synnyttää pojan -
ja antaa hänelle nimen Immanuel."
Kansa etsi levottomassa ajassa merkkiä. Samoin kuningas Ahas.
Hän ei kuitenkaan halunnut sitä Jumalalta.
Hän oli jo päättänyt toimia omin päin.
Mutta Jumala itse antoi hänelle merkin.
Se oli merkki Ahakselle ja kaikille ihmisille kautta aikojen.
Immanuel, Jumala kanssamme.
Kyseessä on Jumalan Pojan tulo meidän keskuuteemme -
ja mitä kaikkea siihen liittyy. Sitä Jesajan kirja avaa.
Luvussa 8 jakeessa 13 meille kerrotaan: -
"Herra Sebaot pitäkää pyhänä, häntä te peljätkää ja kauhistukaa.
Ja hän on oleva pyhäkkö, hän on loukkauskivi -
ja kompastuksen kallio." Näin vanhan kirkkoraamatun mukaan -
tässä on suoremmat sanat.
Tämä on sitä tervettä puhetta meille, mitä me tarvitsemme.
Meitä todella herätellään, mutta meidän parhaaksemme.
Jumala on pyhäkkö niille, jotka pitävät Hänet pyhänä, -
muille kompastuskallio. Pidämmekö me Herran pyhänä?
Luotammeko Jumalan tahdon toteutumiseen?
Vai onko elämässämme asioita, joita pidämme Häntä suurempina?
Sitten tulee se lupauksen sana: -
Jumala, Immanuel, meidän kanssamme.
Luvuun 9 jakeesta 1 alkaen: -
"Kansa, joka pimeydessä vaeltaa, näkee suuren valon.
Niille, jotka asuvat kuoleman varjon maassa, loistaa kirkkaus.
Sinä teet runsaaksi riemun, annat suuren ilon.
He iloitsevat sinun edessäsi niin kuin elonkorjuun aikana iloitaan"
Kun Jeesus tuli tähän maailmaan, Hän tuli valoksi pimeyteen.
Meidänkin elämässämme on erilaista pimeyttä. Meitä ympäröi pimeys.
Saahan Jeesus olla meille valona? Pidä katseesi Jeesuksessa.
Anna Hänen Henkensä täyttää sinun sydämesi.
Se on sinulle elintärkeä asia.
Lupauksen sana jatkuu, lupauksen sana sinulle: -
"Sillä lapsi on meille syntynyt, poika on meille annettu, -
jonka hartioilla on herraus, ja hänen nimensä on: -
Ihmeellinen neuvonantaja, Väkevä Jumala, Iankaikkinen isä, -
Rauhanruhtinas. Herraus on oleva suuri ja rauha loppumaton -
Daavidin valtaistuimella ja hänen valtakunnallansa; -
se perustetaan ja vahvistetaan tuomiolla ja vanhurskaudella -
nyt ja iankaikkisesti. Herran Sebaotin kiivaus on sen tekevä."
Tämä on lupaus sinulle. Tämä on kirkkaus sinun elämääsi.
Sitten luvussa 11 on hyvin keskeinen Messias-ennustus: -
"Mutta Iisain kannosta puhkeaa virpi, ja vesa versoo hänen juuristansa.
Ja hänen päällänsä lepää Herran Henki, viisauden ja ymmärryksen -
henki, neuvon ja voiman henki, tiedon ja Herran pelon henki.
Hän halajaa Herran pelkoa; ei hän tuomitse silmän näöltä -
eikä jaa oikeutta korvan kuulolta."
Iisain kannosta puhkeava verso on siis uusi Daavid, -
joka on viittaus Vapahtajaan Jeesuksen.
Tuo sana 'vesa' on alkukielellä tässä kohdassa heprean 'nezer', -
jossa on samat konsonantit kuin sanassa 'Nasaret'.
On tulkittu näinkin: -
Evankeliumissa Matteuksen mukaan 2. luku jakeet 22-23 on kohta, -
jossa sanotaan: häntä kutsutaan nasaretilaiseksi.
Tässä olisi yksi profeetallinen viesti, -
jossa kerrotaan Jeesuksesta, että Häntä tullaan kutsumaan näin.
Raamattu on täynnä tämmöistä ihmeellistä profeetallisuutta.
Jakeen 2 7-osainen kuvaus ilmentää Pyhän Hengen olemusta ja täyteyttä.
Löydät saman ilmaisun Ilmestys- kirjan luvusta 4 jakeesta 5.
Nyt olemmekin jo tämänkertaisen jakson lopputeksteissä.
Luvussa 12 on pelastuneitten kiitosvirsi: -
"...Jumala on minun pelastajani. Minä luotan häneen, en pelkää, -
sillä Herra on minun väkeni ja voimani, hän pelasti minut.
Te saatte riemuiten ammentaa vettä pelastuksen lähteistä."
Ystävä hyvä, kiitos, että olet lähtenyt löytöretkelle tähän kirjaan.
Tässä me ammennamme ihanan raikasta kirkasta vettä -
pelastuksen runsaista lähteistä.
Seuraavissa jaksoissa lisää, mitä nämä lupauksen sanat tarkoittavat.
Ole siunattu Jeesuksen nimessä. Aamen.
Kiitos, että olet seurannut Jesajan kirjan ohjelmasarjaa.
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukoustukeasi ja taloudellista tukeasi.
Voit osoittaa taloudellista tukea soittamalla ruudun puhelinnumeroon.
Voit myös lahjoittaa summan pankkitilille.
Tilinumero ja viitenumero näkyvät ruudussa.
Kiitos tuestasi! Jumalan siunausta sinulle!
Tekstitys: Tuula-Riitta Virrankare